钦定古今图书集成/明伦汇编/闺媛典/第085卷 > 程良孺妻傅氏〈舒氏附〉
## 钦定古今图书集成/明伦汇编/闺媛典/第085卷 > 程良孺妻傅氏〈舒氏附〉

按《德安府志》：“傅氏，孝感人。户部主事程良孺妻，新昌
令伟女也。事祖姑汤姑熊尽孝。崇祯甲戌，良孺分司
凤阳仓。乙亥正月，贼陷凤阳，凤阳无城，良孺仓皇率
厮役守庾，义不内顾。子正揆，破垣匿母于署之左塘
茅屋中。贼焚屋搜匿傅额手中刃。三日贼去，正揆于
灰烬中寻得之，犹藏敕印于衣肘间，救之复苏，出敕”
印付良孺而死。崇祯十五年诏旌其门。正揆妻舒氏，
随夫之凤阳省亲，亦死焉，与姑同表。正揆官翰林院
编修。